पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन को सफल बनाने के लिए प्रशासन गंभीर है। प्रखंड व पंचायत क्षेत्र में अधिकारी भ्रमण कर स्थिति का जायजा ले रहे हैं। शुक्रवार को शंकरपुर बाजार, मधेली बाजार, कवियाही हाट समेत अन्य पंचायत के सभी वार्डों का दौरा सीओ राजेंद्र राजीव, बीडीओ सरस्वती कुमारी, मनरेगा पीओ मनोज कुमार, थानाध्यक्ष सुभाष कुमार, जीपीएस शैलेशचंद्र मिश्रा ने किया। अधिकारियों के वाहन को देख सड़क पर लोग भागते दिखे। कई दुकानदार बिना ताला बंद किए सिर्फ शटर गिरा दुकान के पास बैठे रहते हैं और किसी ग्राहक के आने पर थोड़ा शटर उठाकर अंदर से सामान थमा देते हैं। सीओ ने कहा कि भयावह होते जा रहे कोरोना संक्रमण को देखते हुए 15 मई तक लगे लॉकडाउन का पालन सभी को करना होगा। केवल गाइडलाइन में निर्देशित आवश्यक दुकानें ही खुलेंगी। लोगों को आवश्यक वस्तुओं को खरीदने के लिए सुबह सात से 11 के बीच का समय निर्धारित है। घर पर रहें, सुरक्षित रहें, मास्क एवं सैनिटाइजर का उपयोग करें। इसके साथ ही दो गज की दूरी बनाए रखें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn